Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 45/13/6606	Lučenec, 12.6.2013
EEČ : 2-47-104-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
hoci bol právoplatným rozsudkom Okresného súdu v Lučenci č.k. 8P 24/2012 zo dňa 28.03.2012 zaviazaný prispievať na výživu bývalej manželky XXXXX, nar. XXXXX výživným v sume 5,- € mesačne počnúc dňom 14.02.2012 vždy od 22. dňa toho ktorého mesiaca vopred do rúk XXXXX, pričom zročné výživné za dobu od 14.02.2012 do 31.03.2012 v sume 7,50 € bol povinný zaplatiť spolu s bežným výživným splatným za apríl 2012 do 22.04.2012, takto uloženú povinnosť riadne, pravidelne a v plnej výške neplnil vo Zvolene a inde a za obdobie od 01.07.2012 doposiaľ bývalej manželke XXXXX na manželskom výživnom dlhoval sumu 60,- €,

lebo zanikla trestnosť činu

Odôvodnenie:
	
	Proti obvinenému XXXXX bolo povereným príslušníkom OO PZ v Poltári vedené trestné stíhanie za prečin zanedbania povinnej výživy podľa § 207 ods. 1 Tr. zák. na tom skutkovom základe, ktorý je uvedený vo výrokovej časti tohto uznesenia. 
	Po ukončení vyšetrovania poverený príslušník PZ predložil vyšetrovací spis spolu s návrhom na zastavenie trestného stíhania v zmysle § 215 ods. 1 písm. h/ Tr. por. s poukazom na ustanovenie § 86 písm. a/ Tr. zák. Po preskúmaní vyšetrovacieho spisu som zistila, že predmetný návrh je dôvodný.
	Obvinený XXXXX uviedol, že si je vedomý toho, že manželské výživné svojej bývalej manželke XXXXX riadne a v plnej výške neplatil. Na svoju obhajobu uviedol, že od roku 2011 nikde nepracuje a teda naozaj nemá peniaze na manželské výživné. 
	Svedkyňa - poškodená XXXXX vypovedala, že po rozvode manželstva s obvineným tomuto bola určená povinnosť prispievať jej výživným v sume 5,- € mesačne. Vzhľadom k tomu, že túto povinnosť si riadne neplnil od júla 2012 podala na neho trestné oznámenie. Vo svojom výsluchu dňa 29.05.2013 uviedla, že obvinený jej v mesiaci apríl 2013 všetko dlžné výživné doplatil a odvtedy výživné riadne uhrádza. Uviedla, že má vyplatené výživné aj za mesiac jún 2013. 
	Podľa § 86 písmeno a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 odsek 1 písmeno h/ Trestného poriadku prokurátor zastaví trestné stíhanie ak zanikla trestnosť činu. 
Keďže obvinený XXXXX využil možnosť ustanovenia § 86 písmeno a/ Trestného zákona a  svoju vyživovaciu povinnosť dodatočne splnil, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka